กาลาเทีย 3:28

กาลาเทีย 3:28 () เป็นวรรคที่ 28 ในบทที่ 3 ของจดหมายของนักบุญเปาโลถึงชาวกาลาเทียในภาคพันธสัญญาใหม่ของคัมภีร์ไบเบิลในศาสนาคริสต์ เป็นความในคัมภีร์ไบเบิลที่เป็นคำกล่าวของเปาโลซึ่งได้รับการกล่าวถึงอย่างกว้างขวาง บางครั้งมีการอ้างถึงวรรคนี้ในการอภิปรายของคริสต์ศาสนิกชนหลายครั้งในประเด็นเกี่ยวกับความเท่าเทียมทางเพศและคตินิยมเชื้อชาติ

 เนื้อหา 
ในคัมภีร์ไบเบิลฉบับพระเจ้าเจมส์มีความว่า:
There is neither Jew nor Greek, there is neither bond nor free, there is neither male nor female: for ye are all one in Christ Jesus. KJV

ใน Berean Study Bible มีความว่า:
There is neither Jew nor Greek, slave nor free, male nor female, for you are all one in Christ Jesus. 

ในพระคริสตธรรมคัมภีร์ ฉบับมาตรฐาน มีความว่า:
จะไม่เป็นยิวหรือกรีก จะไม่เป็นทาสหรือไท จะไม่เป็นชายหรือหญิง เพราะว่าท่านทั้งหลายเป็นอันหนึ่งอันเดียวกันในพระเยซูคริสต์: THSV11

ในพระคริสตธรรมคัมภีร์ไทย ฉบับอมตธรรมร่วมสมัย มีความว่า:
ไม่มียิวหรือกรีก ทาสหรือไท ชายหรือหญิง เพราะพวกท่านทั้งปวงเป็นหนึ่งเดียวในพระเยซูคริสต์: TNCV

ในความต้นฉบับภาษากรีก ตาม Westcott-Hort, Byzantine Majority และ Textus Receptus มีความว่า:

สำหรับรวมการแปลในฉบับอื่น ๆ ดูที่ BibleHub Galatians 3:28

 วิเคราะห์ 
วรรคนี้แปลตรงตัวว่า "ไม่มีทั้งชาวยิวและชาวกรีก ไม่มีทั้งทาสและไท ไม่มีทั้งชายและหญิง เพราะทั้งทั้งหมดเป็นหนึ่งเดียวในพระเยซูคริสต์" David Scholer นักวิชาการพันธสัญญาใหม่ที่สามเณราลัยเทววิทยาฟูลเลอร์เชื่อว่าข้อความนี้เป็น "หลักการรากฐานทางเทววิทยาของเปาโลสำหรับการรวมผู้หญิงและผู้ชายเข้าเป็นหุ้นส่วนร่วมกันอย่างเท่าเทียมในทุกพันธกิจของคริสตจักร"Scholer, David M. "Galatians 3:28 and the Ministry of Women in the Church," Theology, News and Notes. Pasadena: Fuller Theological Seminary, June 1998 การตีความอีกอย่างระบุว่าการแปลตามแบบแผนนั้นทำให้ทำเข้าใจความนี้ผิด เพราะวรรคนี้ด้วยเหมือนจะกล่าวว่าทุกคนมีโอกาสที่จะเป็นคริสเตียน แต่ไม่ได้บอกว่าความแตกต่างทางสังคมจะถูกทำลาย ยังมีการถกเถียงว่าคำว่าที่แปลตรงตัวว่า "กรีก" หมายถึงชาวกรีกหรือคนที่ไม่ใช่ชาวยิวทั้งหมด บางครั้งคำนี้แปลเป็น "คนต่างชาติ"

 อ้างอิง 

  บรรณานุกรม 

















หมวดหมู่:จดหมายของนักบุญเปาโลถึงชาวกาลาเทีย
หมวดหมู่:ศาสนาคริสต์กับผู้หญิง
หมวดหมู่:ศาสนาคริสต์กับความเป็นทาส
หมวดหมู่:วรรคในพันธสัญญาใหม่
หมวดหมู่:ศาสนาคริสต์กับเชื้อชาติ